Supaprastinimas. Būtinybė mažinti administracinę naštą. Atlikus ERPF ir Sanglaudos fondo ex post vertinimą nustatyta, kad valdymo, kontrolės ir audito sistemos yra pernelyg sudėtingos. Dėl to atsirado administracinio netikrumo ir vėluota įgyvendinti veiksmus. Padėtis buvo ypač sudėtinga ES 15 šalyse, kuriose finansavimas buvo palyginti mažesnis, vadinasi, reikėjo užtikrinti proporcingumą.

Be to, pareikšdami nuomonę dėl pusiausvyros respondentai tvirtai rėmė šiuos aspektus:

1.Pažangesnė Europa – novatoriška ir pažangi ekonomikos pertvarka

2.Žalesnė ir mažo anglies dioksido kiekio Europa

3.Geriau sujungta Europa – judumas ir regionų IRT jungtys

4.Socialiai atsakingesnė Europa – Europos socialinių teisių ramsčio įgyvendinimas

5.Piliečiams artimesnė Europa – tvari ir integruota miestų, kaimų ir pakrančių vietovių plėtra ir vietos iniciatyvos

Šis supaprastinimas leidžia užtikrinti įvairių vieno tikslo krypčių sąveiką ir pašalinti dirbtinius skirtingų politikos sričių, kuriomis prisidedama prie to paties tikslo, skirtumus. Taip pat nustatomas pagrindas paramai telkti pagal temas.

Siekiant užtikrinti, kad biudžeto išlaidų mažinimo aplinkybėmis būtų išlaikoma kritinė investicijų masė, ERPF ir Sanglaudos fondo reglamente išlieka nuostatos dėl paramos telkimo pagal temas reikalavimų. Didžioji lėšų dalis (65–85 proc.) bus sutelkta remti politikos tikslus (toliau – PT), kuriais, kaip rodo vertinimo rezultatai ir poveikio vertinimas, sukuriama didžiausia pridėtinė vertė ir kuriais daugiausia prisidedama prie ES prioritetų:

·1-asis PT – „pažangesnė Europa, skatinant novatorišką ir pažangią ekonomikos pertvarką“;

·2-asis PT – „žalesnė ir mažo anglies dioksido kiekio Europa, skatinant perėjimą prie švarios ir teisingos energetikos, žaliąsias ir mėlynąsias investicijas, žiedinę ekonomiką, prisitaikymą prie klimato kaitos ir rizikos prevenciją bei valdymą“.

Siekiant užtikrinti lankstumą, paramos telkimo pagal temas kriterijai bus taikomi nacionaliniu lygmeniu.

Šalims, kurių: mažiausia 1-ajam PT skiriama lėšų dalis proc. mažiausia 2-ajam PT skiriama lėšų dalis proc. bendrosios nacionalinės pajamos (toliau – BNPj) mažesnės nei 75 proc. 35 proc. 30 proc. BNPj 75–100 proc. 45 proc. 30 proc. BNPj didesnės nei 100 proc. 60 % 1-asis PT + 2-asis PT = mažiausiai 85 proc.

5.Suderinamumas su ES prioritetais ir kitomis ES politikos sritimis

Ex ante sąlygos ir toliau bus taikomos, tačiau bus vadinamos reikiamomis sąlygomis. Jų bus mažiau, o jas taikant daugiausia dėmesio išimtinai bus skiriama sritims, turinčioms didžiausią poveikį ERPF ir Sanglaudos fondo paramos veiksmingumui. Be to, per įgyvendinimo laikotarpį jos bus peržiūrimos.

Bus užtikrinamas didesnis suderinamumas su Europos semestro procesu. Programavimo etape valstybės narės nustatys atitinkamas paskutinių dvejų metų (2019 ir 2020 m.) konkrečiai šaliai skirtas rekomendacijas, kurias reikės įtraukti į programas. Tada Komisija ir valstybės narės, vesdamos metinį dialogą politikos klausimais (taip pat per stebėsenos komiteto posėdžius), aptars konkrečiai šaliai skirtas rekomendacijas.

Taikant Bendrų nuostatų reglamentą užtikrinamas didesnis nuoseklumas ir geresnis taisyklių derinimas pagal atitinkamus septynis pasidalijamojo valdymo fondus.

Kalbant apie paramos telkimą pagal temas atsižvelgiant į 1-ąjį PT, svarbus klausimas yra suderinamumas su programa „Europos horizontas“. Įgyvendinant programą „Europos horizontas“ daugiausia dėmesio bus skiriama „Europos kompetencijai“ (naujų žinių kūrimui ir panaudojimui), o ERPF lėšomis visų pirma bus remiama „regionų svarba“ (turimų žinių ir technologijų sklaida vietovėse, kuriose jų reikia, įtvirtinant jas vietoje pasitelkiant pažangiosios specializacijos strategijas).

Siekiant suderinamumo su Europos infrastruktūros tinklų priemone (EITP) (toliau – EITP), didesnės tarpusavio sąveikos ir papildomumo bus pasiekta, jeigu EITP visų pirma bus remiamas „pagrindinis tinklas“, o ERPF ir Sanglaudos fondo lėšomis taip pat bus remiamas „visuotinis tinklas“, įskaitant galimybių regionų ir vietos mastu naudotis šiais tinklais ir transporto jungtimis miestų vietovėse užtikrinimą.

6.INTERREG ir Europos tarpvalstybiniai mechanizmai

Vadovaudamiesi sėkminga ankstesnių INTERREG programų įgyvendinimo patirtimi, siūlome tokius pakeitimus: